open-index/open-wikipedia-markdown huggingface dataset:
Coral

:*Iste articlo ye sobre uns organismos marinos animals; ta atros usos, se veiga *'Coral (desamgigación)**''.


O **coral*' (d'o [[latín]] *corallum* y iste d'o [[Idioma griego|griego]] *κοράλλιον'') ye un grupo d'organismos marinos animals invertebraus que perteneixen a lo filo Cnidaria y, en a suya mayor part, a la clase Anthozoa. A mayoría d'os corals son colonials y son formaus per millars de chicoz animals denominaus polipos, que secretan una estructura richida de carbonato de calcio (CaCO₃). Estas estructuras forman a base estructural d'os arrecifes de coral, uns ecosistemas altament biodiversos que sustienen una gran parte d'a vida marina d'a planeta, que son menos de l'1% d'o fundo oceanico, pero que huespedan alto u baixo lo 25% de todas as especies marinas conoixidas. Pueden trobar-se prencipalment en auguas tropicals y subtropicals. 

Los corals constructors de arrecifes, conoixius como corals duros, extrayen calcio y carbonato de l'augua de mar y lo combinan pa formar la suya estructura calcaria a traviés d'un proceso biolochico denominau calcificación. Muitos corals mantienen una relación simbiotica con microalgas fotosinteticas clamadas zooxantelas, que lis amanen nutrients y afavoreixen lo creiximiento d'o exosqueleto.

Amás d'a suya importancia ecolochica, los corals han estau utilizaus historicament en choyería y en ornamentación, cosa que ha chenerau preocupacions sobre la suya conservación y explotación.

## Descolorimiento
A descolorimiento d'os corals ye un fenomeno en o que los polipos coralinos pierden as suyas colors naturals y se tornan blancos debiu a la expulsión d'as microalgas simbioticas que viven en os suyos texius (zooxantelas). Sinse estas algas, o coral pierde tanto la suya color como una part significativa d'a suya fuent d'enerchía, deixándo-lo debilitau y mes cerca d'a muerte.

### Causas
A principal causa d'o descolorimiento ye l'augmento d'a temperatura de l'augua d'a mar, cheneralment causau per o cambio climatico, que altera l'equilibrio simbiotico entre corals y zooxantelas. Atros factors que pueden aduyar a lo descolorimiento son: a contaminación, l'acidificación oceanica, a sedimentación y los cambios d'a salinidat u d'a calidat de l'augua.

### Consecuencias
O descolorimiento tiene efectos ecolochicos, economicos y socials. A suya degradación puede provocar pérdida d'a biodiversidat, alteración d'as rez troficas marinas y a reducción d'os hábitats pa peixes y altros organismos marinos. Amás, os arrecifes desempenyan un papel important ta la protección costera contra la erosión y as tronadas y sustienen actividaz humanas como la pesca y lo turismo; o suyo declive puede afectar negativament as economías d'as comunidaz costeras. 

## Referencias

## Vinclos externos
Tuta de Massavielha

A **tuta de Massavielha** (en francés *grotte de Massabielle*) también conocida como la **tuta de Lorda** ye una tuta conoixida por estar un lugar de pelegrinache catolico situada en Lorda (Altos Pireneus, Francia). Astí ye a on Bernadeta Sobirós afirmó haber presenciau deciueito aparicions d'a Virchen María en 1858 y a on, baixo as indicacions d'a Virchen, descubrió una viu d'augua actualment considerada miraglosa.
Anche per Django le carogne hanno un prezzo

***Anche per Django le carogne hanno un prezzo*** (títol orichinal en italiano, en aragonés ***Mesmo ta Django lo carnuz tien un pre***, estrenada en Aragón con o títol en castellano de ***También la carroña tiene un precio***, en aragonés ***Tamién o carnuz tien un pre***) ye una cinta de cine de western (un "spaghetti western") de cine italiano estrenada l'anyo 1971, dirichida por Luigi Batzella seguntes un guión orichinal de Mario De Rosa y Luigi Batzella, una banda sonora orichinal de Vasili Kojucharov, una dirección de fotografía de Giorgio Montagnani, una producción cinematografica de Diego Alchimede ta las productoras Constitution Film y Manuelli Italiana Film, y que conta con un elenco d'o cual en fan parte, entre d'atros, os actors Jeff Cameron, John Desmont, Esmeralda Barros, Gengher Gatti, Edilio Kim, Dominique Badou, William Major, Angela Portaluri, Mario De Rosa, Franco Daddi, Laila Shed y Gianfranco Clerici.

A banda d'os chirmans Cortez ha robau o banco de Silver City, pillando como refena a la choven Susan Crane, con l'asperanza de que lis de noticias sobre una mena d'oro. Fuyen enta Mexico perseguius por o sheriff Fulton; tamién por Django, que quiere d'una man rescatar a su novia Susan y d'atra ganar a recompensa que s'ufre por a captura d'os Cortez; tamién por Pickwick, un hombre a qui en a fuyida li han robau lo caballo y la siella a on i guardaba lo testamento de su avuelo a on li deixaba en herencio un gran rancho; y finalment por Pedro y su muller, propietarios d'un mesón a on han causau buena ixarrota. Cadaguno d'os perseguidors d'una man preba d'estar qui capture a los Cortez y d'atra man evitar que lo capturen los atros.

A cinta s'ambienta en bel momento indeterminau d'o sieglo XIX en bel puesto tamién indeterminau d'Estaus Unius.

## Elenco

## Se veiga tamién
* Cine en 1971.
* Cintas de 1971.

## Referencias

## Vinclos externos
*  ''Anche per Django le carogne hanno un prezzo'' en Internet Movie Database.
*  ''Anche per Django le carogne hanno un prezzo'' en Rotten Tomatoes.
*  ''Anche per Django le carogne hanno un prezzo'' en FilmAffinity.
*  ''Anche per Django le carogne hanno un prezzo'' en Box Office Mojo.
Gruyer

O **gruyer** (en francés *Gruyère*) ye un queso suizo que recibe o suyo nombre de Gruyère, o districto d'o cantón de Friburgo a on se fabrica.

## Referencias
Emmental

L**'emmental** (en alemán *Emmentaler*) ye un queso suizo feito de leit de vaca y con foraus caracteristicos. Se tracta d'un queso alpín proveniente d'a val d'o río Emme (*Tal* en alemán significa "val"). A denominación d'emmental ye una denominación chenerica que designa iste tipo de queso con independencia d'o suyo puesto de producción, ye por ista razón por lo que o verdadero queso orichinario se diz *Emmentaler AOC* pa esferenciar-se d'a resta.

## Referencias
Gorgonzola

O **gorgonzola** ye un queso italiano de mesa, de pasta cremosa y untuosa, feito con leit entera pasteurizada de vaca que se presenta en dos variedaz: dolce y picant. A existencia d'iste queso se conoixe dende a Edat Meya, encara que nomás estio en o sieglo XI cuan prencipió a tener l'aspecto mausiu que poseye en l'actualidad.

## Referencias
Monesterio de Santa María de Montserrat

O **monesterio de Santa María de Montserrat** (catalán *monestir de Santa Maria de Montserrat*) ye una abadía benedictina situada en a montanya de Montserrat, perteneixient a la comarca d'o Baches, provincia de Barcelona, Catalunya. A una altaria de 720 metros sobre o livel d'a mar. Administrativament perteneixe a o municipio de Monistrol de Montserrat, encara que beluns d'os suyos terrenos mugants dentran en o termin de Collbató. Ye un simbolo pa Catalunya y Espanya y s'ha convertiu en un punto de pelegrinache pa creyents y de vesita obligada pa os turistas.

O santuario de Montserrat, chunto con os santuarios de Torrociudat (Uesca), o Pilar (Zaragoza), Meritxell (Andorra) y Lorda (Occitania) conforman a Rota Mariana, itinerario guidau por a espiritualidat y devoción mariana, poseyedor d'una gran riqueza patrimonial, gastronomica y natural.

## Vinclos externos

*  Pachina oficial d'o monesterio de Montserrat
*  Montserrat adintro d'a Rota Mariana
Mozzarella

A **mozzarella** (en napolitano *muzzarella*) ye un queso semisuau d'o sud de Italia, elaborau tradicionalment con leit de brúfol italiana por meyo d'o metodo d'a pasta filada

## Referencias
Gouda (queso)

O **gouda** (en neerlandés *Goudse kaas*) ye un queso neerlandés dito asinas por a ciudad de Gouda. O termin "gouda" ye hue lo día un nombre chenerico, que no ye pas amugau a os quesos d'orichen neerlandés.

## Referencias
Cabrales (queso)

O **cabrales** (en asturiano *quesu de Cabrales*) ye un queso de tipo azul con denominación d'orichen protechida que s'elabora en o Prencipau d'Asturias (Espanya) a partir de leit de vaca, cabra u uella sin pasteurizar, u bella mezcla de dos u tres d'istas.

## Referencias
Roncal (queso)

O **queso de Roncal** (en basco *Erronkariko gazta*) ye un queso feito con leit cruda de uella, que se fa en a val de Roncal a cantos d'o río Esca en o Pireneu navarro en Espanya. Conta con una denominación d'orichen protechida.

## Referencias
Quark

O **quark** (en alemán tamién *Weißkäse*, en bavaro *Topfen*) ye un queso batiu, de textura untuosa y blanca, d'aroma fresca y sabor lucherament acida. Se fa con leit de vaca y tien un conteniu meyo de calorías (por eixemplo 80 gramos aportan entre 38 y 91 calorías seguntes a variedat).

Ye muit emplegau en a cocina alemana, en a cocina d'Austria (*Topfen*) y en a cocina d'os Países Baixos. Tamién en países d'Europa Central, como Polonia y de l'Este, como Lituania, Estonia, Ucraína, Belarrusia, Rusia etc.

S'emplega en a elaboración de bellas salsas y como farciu pa diferents postres.

## Referencias
Tottori

**Tottori** (鳥取市, en chaponés) ye una ciudat chaponesa en a rechión de Chugoku y prefectura de Tottori, de la que ye la suya capital. Teneba una población de 187.323 habitants en 2021. 

## Referencias
Chimborazo

O **Chimborazo** ye un volcán amortau en Ecuador, en a cordelera d'os Andes. Ye a montanya mas alta d'o país, con una altaria de 6.263,47 metros, y se troba a nomás 160 km a lo sud de l'ecuador. 

Precisament porque a Tierra ye más ampla en l'ecuador, a tuca d'o Chimborazo ye o punto más luent d'o centro d'a Tierra (6.384.415,98 m).

En 1802, Alexander von Humboldt, acompanyau d'Aimé Bonpland y l'ecuatoriano Carlos Montúfar, prebó de puyar-lo, pero lo grupo habió de recular cuan ya yeran a 5.875 m d'altaria a resultas d'o *soroche* ("mal d'altaria"). A primera puyada la fació Edward Whymper o 4 de chinero de 1880, con os chirmans Louis y Jean-Antoine Carrel. 

## Vinclos externos

## Referencias
Pinatubo

O **Pinatubo** ye un volcán activo en as Filipinas, situau en l'ueste d'a isla de Luzón. A montanya, que agora tien 1.486 metros d'altaria (antes d'a erupción de 1991 en teneba 1.745 metros), se troba a 93 kilometros a lo nord-ueste de Manila. 

Dica 1991, o volcán se consideraba amortau. A zaguera gran erupción d'o Pinatubo se produció lo 15 de chunio de 1991 dimpués d'un periodo d'inactividat d'alto u baixo 550 anyadas y estió una d'as mas violentas d'o sieglo XX.

## Vinclos externos

## Referencias
Ararat

L**'Ararat** u **mont Ararat** (en turco *Ağrı Dağı*, en kurdo *Çiyayê Agirî*, en armenio *Մասիս*) ye la tuca mas alta de Turquía, con 5.137 metros d'altaria sobre o livel d'a mar, situada en a parte oriental d'o país, amán d'a muga con Irán y Armenia. Ye un volcán inactivo.

Seguntes a leyenda, l'arca de Noé s'aposó en l'Ararat dimpués d'o Diluvio universal.

## Vinclos externos

## Referencias
A mí las mujeres ni fu ni fa

***A mí las mujeres ni fu ni fa*** (títol orichinal en castellano, en aragonés ***A yo las mullers ni fo ni fa***, estrenada en Aragón con o suyo títol orichinal) ye una cinta de cine espanyol de cine de comedia musical estrenada l'anyo 1971, dirichida por Mariano Ozores seguntes un guión orichinal d'él mesmo, con una banda sonora orichinal de Gregorio García Segura, una dirección de fotografía de Vicente Minaya, una producción cinematografica de José Antonio Cascales ta las productoras Producciones Benito Perojo y Producciones Internacionales Cinematográficas Asociadas y un elenco d'o cual en fan parte, entre d'atros actors, Peret, Conchita Bautista, Patty Shepard, José Luis López Vázquez, Antonio Ozores, Mariano Ozores Francés, José Sazatornil, Gracita Morales y Bárbara Rey.

Ramón Valdés ye un representant d'un famoso cantaire, Pedro, que se veye obligau terne que terne a solucionar problemas provocaus por o suyo representau, falderiquero impenitent. Acaba de sinyar un contracto ta actuar en o local de Marcelo Cabañas, y iste ye pacient de Nicolás Marlasca, un famoso psiquiatra madrilenyo. Cabañas convita a Marlasca y a la mesacha con a que ye amán de casar-se a l'espectaclo y, malas que Pedro la i veye, s'enamora d'ella. Prepara un plan, consistent en demanar aduya profesional a lo psiquiatra decindo-le que dende siempre mai no ha sentiu atracción por as mullers. Marlasca demana aduya a la suya secretaria-enfermera ta que provoque atracción en Pedro, pero ista bien luego descubre la verdat sobre lo cantaire y li proposa aduyar-lo a conquistar a la novia de Marlasca, porque ella tiene muito intrés en ixo en estar enamorada de Marlasca.

A cinta s'ambienta en a suya epoca actual (1971) en a ciudat de Madrit, y las suyas escenas se filmoron en Madrit y Navacerrada en a Comunidat de Madrit.

## Elenco

## Se veiga tamién
* Cine en 1971.
* Cintas de 1971.

## Referencias

## Vinclos externos
*  ''A mí las mujeres ni fu ni fa'' en Internet Movie Database.
*  ''A mí las mujeres ni fu ni fa'' en FilmAffinity.
The Appaloosa

***The Appaloosa*** (títol orichinal en anglés, en aragonés ***L'appaloosa***, estrenada en Aragón con o títol de ***Sierra prohibida***) ye una cinta de cine estausunidense de cine d western |dramatico romantico estrenada l'anyo 1966, dirichida por Sidney J. Furie seguntes un guión adaptau por James Bridges y Roland Kibbee (basau en *The Appaloosa*, de Robert MacLeod), con una banda sonora orichinal de Frank Skinner, una dirección de fotografía de Russell Metty y una producción cinematografica d'Allan Miller ta la productora cinematografica Universal Pictures. Conta con un elenco d'actors d'o cual en fan parte, entre d'atros, Marlon Brando, Anjanette Comer, John Saxon, Emilio Fernández, Alex Montoya, Míriam Colón, Rafael Campos, Frank Silvera y Larry D. Mann.

Matt Fletcher ye un cazador de bisonts que torna enta casa estando propietario d'un magnifico caballo de raza appaloosa. Ye feliz porque con o pre d'o caballo mercará un rancho ta que i vivan él y la familia d'o fillo de su pai adoptivo, un mexicano. Tanimientres, Chuy Medina, un cabalero propietario-bandiu mexicano, trescruza la muga con Mexico y con sus hombres li roba lo caballo. Fletcher dentra en Mexico ta recuperar-lo, y troba la inesperada aduya de Trini, qui aparentment ye la novia de Chuy, pero que en realidat ye la suya esclava en haber-la mercau cuan Trini teneba nomás que 15 anyos, prometendo-les a sus pais que se casaría con ella. Capturau por os hombres de Medina, Fletcher consigue fuyir con l'aduya de Trini, qui lo conduz enta la casa d'un viello pastor amigo d'ella, que los amaga encara que ixo li cuesta la vida en matar-lo los hombres d'o bandiu. Poco dimpués, Fletcher se veye obligau, si quiere salvar a Trini, a sacrificar a lo suyo caballo ta que asinas Medina descubra la suya posición y poder matar-lo.

A cinta s'ambienta en os anyos 1870 en bel puesto indeterminau d'os Estaus Unius en a muga con Mexico y igualment en bel puesto indeterminau de Mexico en a muga con os Estaus Unius; y las suyas escenas se filmoron en Silver Reef y St. George (Utah), en Cane Beds, Colorado City, Wolf Hole y atras localizacions en Arizona y en Lake Los Angeles, Lancaster, Wrightwood y atras localizacions en California, amás d'en os Universal Studios en Universal City, tamién en California.

Se tracta d'una cinta que ha recibiu bels premios y nominacions, en destacando una nominación a lo Premio Globo d'Oro a lo Millor Actor Segundario en 1967 mientres a 24<sup>ena</sup> edición d'os Premios Globos d'Oro.

## Elenco

## Se veiga tamién
* Cine en 1966.
* Cintas de 1966.

## Referencias

## Vinclos externos

*  ''The Appaloosa'' en Internet Movie Database.
*  ''The Appaloosa'' en l**[[American Film Institute Catalog]]'' de l**American Film Institute*.
*  [https://www.tcm.com/tcmdb/title/67526/enwp *The Appaloosa''] en TVM Movie Database.
Bloodsport (cinta)

:*Iste ye un articlo sobre una cinta d'artes marcials de 1988 coproducida por Estaus Unius y Hong Kong; ta atros usos, se veiga *'Bloodsport***.


***Bloodsport*** (títol orichinal en [[Idioma anglés|anglés]], en [[Idioma aragonés|aragonés]] ***Esporte sangroso***, estrenada en [[Aragón]] con o títol en [[Idioma castellano|castellano]] de ***Contacto sangriento***, en aragonés ***Contacto sangroso**') ye una cinta de cine d'artes marcials biografica coproducida por o cine estausunidense y lo cine honkongués, estrenada l'anyo 1988, dirichida por Newt Arnold seguntes un guión adaptau por Christopher Cosby, Mel Friedman y Sheldon Lettich (basau en una historia de Sheldon Lettich), con una banda sonora orichinal de Paul Hertzog y Stan Bush, una dirección de fotografía de David Worth y una producción cinematografica de Mark DiSalle, Yoram Globus y Menachem Golan ta la productora cinematografica Cannon Films. Conta con un elenco d'o cual en fan parte Jean-Claude Van Damme, Donald Gibb, Leah Ayres, Norman Burton, Forest Whitaker, Bolo Yeung, Ken Siu, Roy Chiao, Philip Chan, Bernard Mariano, Lily Leung, Kimo Lai Kwok Ki, Bill Yuen Ping Kuen, Paulo Tocha, John Foster, John Cheung, Dennis Chiu y Michel Qissi, entre d'atros actors.

Frank Dux ye un capitán de l'exercito estausunidense. Dende nino recibió entrenamiento en ninjutsu de mans de Senzo Tanaka, que lo ha tractau como a su propio fillo en estar amigo d'iste mientres viviba. Lo convidan a partecipar en o Kumite, un famoso torneyo d'artes marcials ilegal que se celebra en Hong Kong, y ta poder partecipar marcha sin permiso d'a suya base militar. Dos policías militars, Helmer y Rawlins, son asignaus a la suya busca. Malas que plega en Hong Kong,s e fa amigo de un estausunidense campión de vale tudo Ray Jackson, y nien luego destaca en os primers combaz d'o Kumite, a la vegada que Helmer y Rawlins tamién han ple¡gau enta Hong Kong y han contactau con l'inspector Chen, d'a Policía d'a ciudat. En o segudo día de combaz, Chong Li, un atro luitador destacau, rezumba sin piedat a Jackson, y Dux decide vengar-se. Tanimientres, cuan torna enta lo Kumite, lo sn asperando Helmer, Rawlins y Chen, y se compromete a tornar con els malas que remate lo torneyo, a on sabe que en bel momento habrá de luitar contra Li.

A cinta s'ambienta en 1979, 1980 y 1981 en Estaus Unius y Hong Kong, y las suyas escenas se filmoron en Hong Kong.

*Bloodsport* ha recibiu una nominación a un premio, encara que no se tracta d'un feito positivo, en tractar-se d'una nominación a un d'os Premios Golden Raspberry.

## Elenco

## Se veiga tamién
* Cine en 1988.
* Cintas de 1988.

## Referencias

## Vinclos externos
*  ''Bloodsport'' en Internet Movie Database.
*  ''Bloodsport'' en Rotten Tomatoes.
*  ''Bloodsport'' en Box Office Mojo.
Estau d'Acre

**Acre** ye un d'os 26 estaus de Brasil. Tien una superficie de 164.123 km2 y la suya población ye de 880.631 habitants (2024), con una densidat de población de 6,34 hab/km². A suya capital ye Rio Branco.

## Ciudaz
O estau ye dividiu en 22 municipios. Seguntes o censo de 2010, as ciudaz mas grans en termins de población son:
# Rio Branco – 336.038
# Cruzeiro do Sul – 78.507
# Sena Madureira – 38.029
# Tarauacá – 35.590
# Feijó – 32.412
# Brasiléia – 21.398
# Senador Guiomard – 20.179

## Referencias
Alagoas

**Alagoas** ye un d'os 26 estaus de Brasil. Tien una superficie de 27.779 km2 y la suya población ye de 3.220.104 habitants (2024), con una densidat de población de 125,52 hab/km².A suya capital ye Maceió.

## Ciudaz

## Referencias
No controles (cinta)

::*Iste articlo ye sobre una cinta espanyola de comedia romantica de 2010; ta atros usos, se veiga *'No controles***.


***No controles**' ye una cinta de cine espanyol de cine de comedia romantica estrenada l'anyo 2010, dirichida por Borja Cobeaga seguntes un guión orichinal d'él mesmo y de Diego San José, con una banda sonora orichinal d'Aránzazu Calleja, una dirección de fotografía d'Aitor Mantxola y una producción cinematografica de Tomás Cimadevilla y Nahikari Ipiña ta las productoras Atresmedia Cine, Euskal Irrati Telebista, Sayaka Producciones Audiovisuales y Vértice 360. Fan parte de l'elenco d'a cinta, entre d'atros actors, Unax Ugalde, Julián López, Alexandra Jiménez, Secun de la Rosa, Mariam Hernández, Mariví Bilbao, Ramón Barea, Miguel Ángel Muñoz, Mauro Muñiz de Urquiza, Borja Pérez, Bárbara Santa-Cruz.

En a nueit de cabo d'anyo, caye un gran nevazo y quedan paralizaus toz os vuelos de l'aerpuerto. Sergio casualment troba a su antiga novia Bea, que marcha ta treballar enta Alemanya y que li conta que acaba de deixar-la su novio porque no ha queriu marchar con ella enta Alemanya. Tamién troba a "Juancarlitros", un antigo companyero d'estudios que creye que li debe un favor porque lo salvó de que lo pillasen copiando en un examen, y que agora ye un humorista sin masiau exito. Los ninvian a toz a dormir en o mesmo hotel de carretera, y Juancarlitros para cuenta de que Sergio encara ye enamorau de Bea, pero que no gosa decir-le cosa, asinas que decide aduyar-lo. Troba la colaboración de Juanan, un esvurciau que torna de Punta Cana, y de Jimmy, un immigrant ecuatoriano que fa la limpieza de l'hotel pero que diz a su familia en Ecuador que treballa como profesor. Sergio ye timido y, amás, apareixe lo recient novio de Bea, decindo que a la fin ha decidiu marchar con ella enta Alemanya (encara que la realidat ye que li acaban de dar palleta y no sabe qué fer ni enta on marchar).

*No controles* s'ambienta en a suya epoca actual (2010) en Madrit.

Ye una cinta que ha recibiu bels premios y nominacions, encara que garra d'éls no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 2010.
* Cintas de 2010.

## Referencias

## Vinclos externos
*  ''No controles'' en Internet Movie Database.
*  ''No controles'' en FilmAffinity.
The Quick and the Dead (cinta de 1987)

:*Iste articlo ye sobre una cinta estausunidense de western de 1987; ta atros usos, se veiga *'The Quick and the Dead***.


***The Quick and the Dead*** (títol orichinal en [[Idioma anglés|anglés]], en [[Idioma aragonés|aragonés]] ***Os vivos y los muertos***, estrenada en [[Aragón]] con o títol en [[Idioma castellano|castellano]] de ***Frente a frente con la muerte***, en aragonés ***De frent con a muerte**') ye una cinta (un telefilm) de cine estausunidense de cine de western dramatico estrenada l'anyo 1987, dirichida por Robert Day seguntes un guión adaptau por James Lee Barrett (basau en *[[The Quick and the Dead (novela)|The Quick and the Dead]]*, una novela de Louis L'Amour de l'anyo 1973), con una banda sonora orichinal de Steve Dorff, una dirección de fotografía de Dick Bush, una producción cinematografica de Phillip Cates ta las productoras HBO Pictures y The Joseph Cates Company, y un elenco d'o cual en fan parte, entre d'atros actors, Sam Elliott, Tom Conti, Kate Capshaw, Kenny Morrison, Matt Clark, Jerry Potter, Patrick Kilpatrick, Billy Streater, Del Shores, Jeffrey Meyer, R.L. Tolbert, Kurt D. Lott, Larry Sellers, Bill Stedman y Hardy Rawls.

En 1876 Duncan McKaske, su muller Susanna y su fillo de 12 anyos Tom viachan enta l'ueste a traviés de Wyoming. Po causa d'o colera han albandonau a caravana en que viachaban y lo fan en solitario en a suya carreta. Plegan enta un lugarón esvoldregau y i troban a "Doc" Shabbitt, a qui preguntan por o camín que han de seguir. Iste lis proposa de remanir en o pueblo ixa nueit, pero Duncan, en presentir un periglo, decide continar. Fan nueit en o campo y de maitín troban a Con Vallian, qui ha visto tot, y lis informa de que ixa nueit lis han robau os suyos caballos y, que si no va a reciperr-los, lo siguient será matar a pai y flllo y secuestrar a la muller. Marcha a recuperar-los pero cuan ye recuperando-los lo fillo de Shabbitt se preparaba ta diaparar-le por a espalda y Vallian li dispara y lo mata. Shabbitt chura vengar-se y decide perseguir con a suya banda a la familia, a la vegada que Vallian, qui siente atracción por Susanna, los refirma y prencipia a ensenyar a McKaske cómo sobrevivir en ixe ambient.

A cinta s'ambienta en 1876 en Wyoming, y las suyas escenas se filmoron en Flagstaff, Happy Jack, Pine, Sedona, Strawberry y atros puestos d'Arizona, incluyidas la Selva Nacional Coconino y la Selva Nacional Kaibab.

Ye una cinta que ha recibiu bels premios y nominacions, encara que garra d'éls no fa parte d'os premios mas conoixius u destacaus d'o panorama cinematografico internacional.

## Elenco

## Se veiga tamién
* Cine en 1987.
* Cintas de 1987.

## Referencias

## Vinclos externos
*  ''The Quick and the Dead'' en Internet Movie Database.
*  ''The Quick and the Dead'' en TCM Movie Database.
La taglia è tua... l'uomo l'ammazzo io!

***La taglia è tua... l'uomo l'ammazzo io!*** (títol orichinal en italiano, en aragonés ***La recompensa ye ta tú... l'hombre el mato yo!***, estrenada en Aragón con o títol en castellano d***'El Puro se sienta, espera y dispara***, en aragonés ***O Puro se fonga, aspera y dispara***) ye una cinta de cine de western (un "spaghetti western") coproducida por o cine italiano y lo cine castellano estrenada l'anyo 1969, dirichida por Edoardo Mulargia seguntes un guión oriochinal d'él mesmo, de Fabrizio Gianni y d'Ignacio F. Iquino, con una banda sonora orichinal d'Alessandro Alessandroni, una dirección de fotografía d'Antonio L. Ballesteros y Edoardo Mulargia, una producción cinematografica d'Alfonso Rino ta las productoras Filmar Compagnia Cinematografica y IFI Producción S.A., y un elenco formau por os actors Robert Woods, Ashborn Hamilton Jr., Aldo Berti, Mario Brega, Rosalba Neri, Fabrizio Gianni, Maurizio Bonuglia, Angelo Dessy, Giusva Fioravanti, Lisa Seagram, César Ojinaga, Attilio Dottesio, Mariangela Giordano, Gustavo Re y Fernando Rubio, entre d'atros.

Joe Bishop ye un famoso pistolero, admirau por muitos y clamau "El Puro". Tanimientres, ha cayiu en l'alcolismo y en iste momento no ye capable de disparar, porque mesmo li tritolan as mans. Atamas d'ixo, encara ufren una recompensa de 10.000 dólars por él, y de cabo ta cuan apareixen cazadors de recompensas que quieren ganar-se dita recompensa. Bel día plegan enta lo lugar a on i vive Un grupo de cinco pistoleros dirichius por un tal Gipsy, pero iste se niega terne que terne a luitar contra éls, refuchiando-se en Rosie, la suya companyera. Tanimientres, as cosas cambian cuan Gipsy y los suyos pistoleros asasinan a Rosie y Bishop se veye obligau, encara que no quiera, a reprener l'emplego d'as suyas pistolas.

A cinta s'ambienta en bel puesto indeterminau de l'ueste d'Estaus Unius en bel momento igualment indeterminau d'a segunda metat d'o sieglo XIX, y las suyas escenas se filmoron en localizacions d'Italia, amás d'en os Tirrenia Studios en Tirrenia (Pisa, provincia de Pisa, Italia).

## Elenco

## Se veiga tamién
* Cine en 1969.
* Cintas de 1969.

## Referencias

## Vinclos externos

*  ''La taglia è tua... l'uomo l'ammazzo io!'' en Internet Movie Database.
*  ''La taglia è tua... l'uomo l'ammazzo io!'' en FilmAffinity.
*  ''La taglia è tua... l'uomo l'ammazzo io!'' en Box Office Mojo.
Rio Branco

**Rio Branco** ye una ciudat de Brasil, capital d'o estau d'Acre. En 2022 a suya población yera de 364.756 habitants.

## Referencias
The Sea Gypsies (cinta)

:*Iste articlo ye sobre una cinta de cine d'aventuras estausunidense de l'anyo 1978; ta atros usos, se veiga *'The Sea Gypsies***.


***The Sea Gypsies*** (títol orichinal en [[Idioma anglés|anglés]], en [[Idioma aragonés|aragonés]] ***Os chitans d'a mar***, estrenada en [[Aragón]] con o títol en [[Idioma castellano|castellano]] d***'Abandonados en la isla perdida***, en aragonés ***Albandonaus en a isla perdida**') ya una cinta de cine estausunidense de cine d'aventuras estrenada l'anyo 1978 dirichida por Stewart Raffill seguntes un guión orichinal d'él mesmo, con una banda sonora orichinal de Fred Steiner, una dirección de fotografía de Tom McHugh, una producción cinematografica de Joseph Raffill ta la productora cinematografica Warner Bros. y un elenco formau por Robert Logan, Mikki Jamison, Heather Rattray, Shannon Saylor, Cjon Damitri Patterson y Nancy Loomis.

Travis marcha con sus dos fillas, Courtney y Samantha, ta fer un crucero arredol d'o mundo en un barco de vela, y con éls viacha Kelly, una periodista que ha de fer un articlo de reportache sobre lo viache. D'atra man, Jesse, un mocet afroamericano ha embarcau d'amagau como polizón y marcha con éls en o barco. Poco dimpués de prencipiar o viache, Jesse caye a l'augua pero gracias a que la nina mas chicota l'he visto con anterioridat logran rescatar-lo. Pero lo problema apareixe cuan o barco naufraga en a costa d'Alaska y lo grupo se veye obligau a sobrevivir sin recursos en una redolada completament disierta de presencia humana.

A cinta s'ambienta en a suya epoca actual (1978) en Alaska y las suyas escenas se filmoron en Gold Beach (Oregón) y localizacions en Alaska en os Estaus Unius, y tamién en localizacions en Canadá.

## Elenco

## Se veiga tamién
* Cine en 1978.
* Cintas de 1978.

## Referencias

## Vinclos externos
*  ''The Sea Gypsies'' en Internet Movie Database.
*  ''The Sea Gypsies'' en TCM Movie Database.
Joe Dakota (cinta de 1957)

:*Iste articlo ye sobre una cinta de western estausunidense; ta atros usos, se veiga *'Joe Dakota***.


***Joe Dakota*** (títol orichinal, estrenada en [[Aragón]] con o títol en [[Idioma castellano|castellano]] de ***Sediento de justicia***, en aragonés ***Setegoso de chusticia**') ye una cinta de cine estausunidense de cine de western dramatico estrenada l'anyo 1957, dirichida por Richard Bartlett seguntes un guión orichinal de William Talman y Norman Jolley, con una banda sonora orichinal d'Irving Gertz, Henry Mancini, Hans J. Salter y Herman Stein, una dirección de fotografía de George Robinson, una productora cinematografica de Howard Christie ta la productora cinematografica Universal Pictures y un elenco d'o cual en fan parte, entre d'atros actors, Jock Mahoney, Luana Patten, Charles McGraw, Barbara Lawrence, Claude Akins, Lee Van Cleef, Anthony Caruso, Paul Birch, George Dunn, Steve Darrell, Rita Lynn, Gregg Barton, Anthony Jochim, Jeane Wood y Juney Ellis.

Un hombre misterioso plega enta Arborville, una isolada comunidat en California, preguntando por un indio que i viviba. Denguno, a excepción d'a choven Jody Weaver, no charra con él, y malas que prencipia a preguntar sobre l'indio, amuestran una clara hostilidat. Veye que en a propiedat de l'indio son excavando un pozo de petrolio, y a la fin la mesacha li diz que l'indio se clamaba "Joe Dakota". Marcha enta la capital d'o condau ta comprobar a situación legal d'a finca, y torna con documentación legal que acredita la propiedat d'a tierra ta Joe Dakota, prencipiando a fer cara a los habitants d'o lugar. Jody prencipia a explicar-li bellas cosas, y a la fin l'hombre misterioso li diz que él ye Joe Dakota, un antigo capitán de l'exercito estausunidense a on l'indio heba serviu como explorador y que fácil que como lo solo nombre que sabeba excribir yera lo suyo, l'hese feito servir cuan mercó la propiedat. A la fin la mesacha li explica que l'indio heba tractau de violar-la y que, en conoixer o feito, los habitants d'o lugar l'heban linchau. Descubre tamién que un atro forano heba plegau dimpués que l'indio, que estió l'inductor d'o linchamiento y que diz haber comprau antes d'os feitos a l'indio la propiedat d'as tierras, amás d'haber creyau una mena de cooperativa con partecipación de toz os vecinos d'o lugar en a explotación d'o pozo petrolifero.

A cinta s'ambienta en bel puesto de California a finals d'o sieglo XIX, y las suyas escenas se filmoron en Thousand Oaks (California), amás d'en os Universal Studios en Universal City, igualment en California.

## Elenco

## Se veiga tamién
* Cine en 1957.
* Cintas de 1957.

## Referencias

## Vinclos externos
*  ''Joe Dakota'' en Internet Movie Database.
Ilesia de Sant Vicent de Zaragoza

**Ilesia de Sant Vicent de Zaragoza** puet fer referencia a:

* **[[Ilesia de Sant Vicent Mártir de Zaragoza]]**.
* **[[Ilesia de Sant Vicent de Paúl de Zaragoza]]**.
Los 2 lados de la cama

***Los 2 lados de la cama*** (títol orichinal en castellano, en aragonés ***Os 2 cantos d'a cama***) ye una cinta de cine espanyol de cine de comedia musical estrenada l'anyo 2005, dirichida por Emilio Martínez-Lázaro seguntes un guión orichinal de David Serrano, con una banda sonora orichinal de Roque Baños, una dirección de fotografía de Juan Molina Temboury y una producción cinematografica de Tomás Cimadevilla ta las productoras Vértice 360, Canal+ España, Estudios Picasso, Impala y Telecinco. De l'elenco d'actors d'a cinta en fan parte, entre d'atros, Ernesto Alterio, Guillermo Toledo, Alberto San Juan, María Esteve, Pilar Castro, Lucía Jiménez, Secun de la Rosa, Juana Acosta, Verónica Sánchez, Luis Bermejo, Helena Castañeda, Juan José del Rey, Diego París, Maite Pastor, Manuel Peinado y Roberto Álamo. A cinta fa parte d'una serie de cintas sobre la cama, estando precedida por *[[El otro lado de la cama]]* (2002, Emilio Martínez-Lázaro) y tenendo continación con *[[Todos los lados de la cama]]* (2025,Samantha López Speranza).

En 2005, tres anyos dimpués d'os escaicimientos relataus en *[[El otro lado de la cama]]*, Pedro, Rafa y Javier pareixen haber madurau una mica. Javier se casará bien luego con Marta, Pedro tien una relación bien estable con Raquel y pareixe estar pensando tamién en o matrimonio, y Rafa ye la parella de Pilar en una relación tamién bien estable. En a fiesta a on os mesaches celebran a fin d'a soltería de Javier, conoixen a Carlota, qui chusto ha rematau a suya relación y ye bien empelucada. Lis fa proposicions, pero toz éls deciden remanir fidels a las suyas parellas. O día d'a voda, Marta plega enta la puerta d'a ilesia a on l'aspera Javier, pero no baixa de l'auto, so que marcha d'o lugar. O motivo ye que tien una relación con Raquel, cosa que desconoixeban mesmo Javier que Pedro, que se troban toz dos sin parella. Casualment troban a Carlota, qui lis proposa de fer un trío. A la vegada, Rafa ye preocupau por si Pilar l'enganya, y encomenda a su amigo Carlos, o solo miembro d'o grupo d'amigos que no tien garra parella, que la cosire, plegando a decir-le que viva en a suya casa mientres a suya ausencia, sin saber que en realidat Carlos y Pilar son tenendo una aventura.

A cinta s'ambienta en a suya epoca actual (2005) en a ciudat de Madrit, y las suyas escenas se filmoron en ixa mesma capital.

## Elenco

## Se veiga tamién
* Cine en 2005.
* Cintas de 2005.

## Referencias

## Vinclos externos
*  ''Los 2 lados de la cama'' en Internet Movie Database.
Running Free (cinta)

:*Iste articlo ye sobre una cinta estausunidense d'aventuras dramaticas de l'anyo 1999; ta atros usos, se veiga *'Running Free***.


***Running Free*** (títol orichinal en [[Idioma anglés|anglés]], en [[Idioma aragonés|aragonés]] ***Correndo libre***, estrenada en [[Aragón]] con o suyo títol traduciu enta lo [[Idioma castellano|castellano]] como ***Corriendo libre**') ye una cinta de cine d'aventuras dramaticas coproducida por o cine estausunidense, lo cine francés y lo cine sudafricano estrenada l'anyo 1999, dirichida por Sergei Bodrov seguntes un guión adaptau por Jeanne Rosenberg (basau en una historia de Jeanne Rosenberg y Jean-Jacques Annaud), con una banda sonora orichinal de Nicola Piovani, una dirección de fotografía de Dan Laustsen y una producción cinematografica de Jean-Jacques Annaud ta las productoras Columbia Pictures y Moonlighting Films. Conta con un elenco d'actors d'o cual en fan parte, entre d'atros, Chase Moore, Arie Verveen, Maria Geelbooi, Jan Decleir, Graham Clarke, Patrick Lyster, Morne Visser, Dan J. Robbertse y Nicholas Trueb.

En 1914, cuan ya s'amana la Primera Guerra Mundial, mientres un viache en barco enta Swakopmund que leva caballos ta treballar en as menas d'arambre, naixe un potro. Malas que plegan enta l'explotación menera, deseparan a lo potro de su mai y casi que muere deshidratau, dica que Richard, un mocet de 12 anyadas, lo rescata y li salva la vida. Clama a lo potro "Lucky" y lo deixa dormir en l'estrabilla destinada ta los animals de pura sangre, cosa que fa enfuriar a "César", un granyón con muitos premios propiedat d'un propietario cabalero local. Lucky i troba a su mai, pero César, encenau, la mata, y Lucky marcha d'o lugar. Sindembargo, atacau por una sirpient, torna enta l'estrabilla, a on Richard lo cura con medecinas destinadas a César, pero ye descubierto por Hans, un nino de 8 anyos, y recibe un gran castigo. Ixo fa que Richard y Lucky marchen enta lo disierto dica un oasi amagau. En o disierto conoixen a Nyka, una mesacha africana de 12 anyadas, que lis ensenya cómo sobrevivir en o disierto, y cuan tornan enta la localidat menera troban un ataque aerio d'os sudafricans. As autoridaz obligan a marchar a toz os civils, y encara que Richard se niege, lo levan obligau, quedando Lucky solo. L'animal marcha en busca de Nyka y vive con ella en a tribu, peo bel día marcha, decidiu a trobar l'oasi amagau y a rescatar a los caballos d'o poblau menero salvando-los tamién de César.

A cinta s'ambienta en 1914 mientres a Primera Guerra Mundial en Swakopmund y atros puestos de l'actual Namibia, y las suyas escenas se filmoron en o disierto de Namibia y en Alemanya.

Ye una cinta que ha recibiu bels premios y nominacions, encara que garra d'éls no fa parte d'os premios cinematograficos mas conoixius u destacaus d'o panorama cinematografico internacional.

## Elenco

## Se veiga tamién
* Cine en 1999.
* Cintas de 1999.

## Referencias

## Vinclos externos
*  ''Running Free'' en Internet Movie Database.
*  ''Running Free'' en Box Office Mojo.
Last Train from Gun Hill

***Last Train from Gun Hill*** (títol orichinal en anglés, en aragonés ***Zaguer tren dende Gun Hill***, estrenada en Aragón con o títol en castellano d***'El último tren de Gun Hill***, en aragonés ***O zaguer tren de Gun Hill***) ye una cinta de cine estausunidense de cine de western dramatico estrenada l'anyo 1959, dirichida por John Sturges seguntes un guión adaptau por James Poe (basau en una historia de Les Crutchfield), con una banda sonora orichinal de Dimitri Tiomkin, una dirección de fotografía de Charles B. Lang Jr., una producción cinematografica de Hal B. Wallis ta las productoras Hal Wallis Productions y Bryna Productions y un elenco d'o cual en fan parte, entre d'atros, os actors Kirk Douglas, Anthony Quinn, Carolyn Jones, Earl Holliman, Brad Dexter, Brian G. Hutton, Ziva Rodann, Bing Russell, Val Avery y Walter Sande.

Una muller india cherokee torna con su fillo de visitar a su pai. Ye la muller de Matt Morgan, o "sheriff" d'o lugar. Dos vaqueros empelucaus l'asaltan, la violan y l'asasinan. O fillo, antis de marchar en busca d'aduya, ha alunyau os caballos d'os asatants, y malas que i plega Morgan reconoix a siella de montar, por as dos letras que i figuran, C.B., as inicials de Craig Belden, qui ye un antigo amigo suyo que mesmo li salvó la vida de choven. Morgan, con a siella, marcha enta lo lugar a on i vive su amigo, ta arrestar a los culpables de l'asasinato y violación de su muller. O nino li ha dito que su mai, con un corbalán, heba marcau a cara d'un d'os asaltants, asinas que sabe a qui habrá de buscar. Cuan plega enta Gun Hill, a on i vive Craig, marcha enta lo suyo rancho. D'atra man, iste acabe de recibir a su fillo y a un d'os suyos emplegaus, que tornan d'un viache, y li explican que lis han robau os caballos y la siella de montar, y que la cicatriza que amuestra Rick Belden, o fillo de Craig, li ha feito una muller que se li ha resistiu, cosa que Craig celebra. Pero cuan plega Morgan con a siella iste constata las inconsistencias en a versión d'os feitos que li fan y como amás li vedan de veyer a Rick, sospeita fundadament que él ye l'hombre con una cicatriza en a cara. Dende alavez, Morgan tien como obchectivo arrestar a los culpables, a la vegada que Craig ha de fer tot o posible ta evitar que arreste a su fillo. Como amás iste ye bien imprudent, Morgan lo captura, pero encara faltan bellas horas ta que i plegue lo siguient y zaguer tren que marchará de Gun Hill.

A cinta s'ambienta en bel momento indeterminau de finals d'o sieglo XIX en bel puesto igualment indeterminau de l'ueste d'Estaus Unius. As suyas escenas se filmoron en Elgin, Fairbank, Patagonia, Sonoita, St. David, Tucson y atros puestos d'Arizona y Newhall (California), amás d'en os Paramount Studios en Los Angeles (California).

Ye una cinta que ha recibiu ominacions a bel premio cinematografico, encara que no a garra premio d'os mas conoixius u destacaus d'o panorama cinematografico internacional.

## Elenco

## Se veiga tamién
* Cine en 1959.
* Cintas de 1959.

## Referencias

## Vinclos externos
*  ''Last Train from Gun Hill'' en Internet Movie Database.
*  ''Last Train from Gun Hill'' en Rotten Tomatoes.
Tocantins

**Tocantins** ye un d'os 26 estaus de Brasil. Tien una superficie de 277.721 km2 y la suya población ye de 1.577.342 habitants (2024), con una densidat de población de 5,74 hab/km². A suya capital ye Palmas.

## Referencias
Districto Federal (Brasil)

O **Districto Federal** ye una de las unidaz federativas de Brasil, an se troba a capital nacional Brasília. Tien una superficie de 5.780 km2 y la suya población ye de 2.982.818 habitants (2024), con una densidat de población de 493 hab/km².

## Referencias
Salvador (Brasil)

**Salvador**, antes conoixiu como **Cidade do São Salvador da Bahia de Todos os Santos**, ye una ciudat de Brasil, capital d'o estau de Bahia. En 2024 a suya población yera de 2.568.928 habitants.

## Referencias
Fortaleza

**Fortaleza** ye una ciudat de Brasil, capital d'o estau de Ceará. En 2022 a suya población yera de 2.428.708 habitants.

## Referencias
Aguascalientes (Aguascalientes)

**Aguascalientes** ye una ciutat d'o estau d'Aguascalientes, en Mexico, estando la suya capital.

A suya población yera de 948.990 habitants en 2020.

## Referencias

## Vinclos externos
Puebla de Zaragoza

**Puebla de Zaragoza**, d’antis **Heroica Puebla de Zaragoza**, ye una ciutat d'o estau de Puebla, en Mexico, estando la suya capital. A suya población yera de 1.498.300 habitants en 2014.

## Referencias
The Duel at Silver Creek

***The Duel at Silver Creek*** (títol orichinal en anglés, en aragonés ***Duelo en Silver Creek***) ye una cinta de cine estausunidense de cine de western dramatico estrenada l'anyo 1952, dirichida por Don Siegel seguntes un guión adaptau por Gerald Drayson Adams y Joseph Hoffman
(basau en una historia de Gerald Drayson Adams), con una banda sonora orichinal de Herman Stein, una dirección de fotografía d'Irving Glassberg, una producción cinematografica de Leonard Goldstein ta la productora cinematografica Universal Pictures y un elenco formau por Audie Murphy, Faith Domergue, Stephen McNally, Susan Cabot, Gerald Mohr, Eugene Iglesias, James Anderson, Walter Sande, Lee Marvin, George Eldredge y Griff Barnett, entre d'atros actors.

Luke Cromwell, a qui claman "Silver Kid", poseye una concesión menera con su pai. Malas que i troban oro, aproveitando l'ausencia de Silver Kid, una banda obliga a su pai a ceder-lis a concesión y dimpués l'asasinan, como son fendo a ormino en a redolada. Plega enta Silver City, a on o "sheriff" ye Lightning Tyrone, qui quiere expulsar a la banda d'as concesions. Encara que los habitants d'o lugar creyen que Slver Kid ye un pistolero, Lightning Tyrone creye en él y li ufre una plaza d'aduyant. Bien luego Silver s'intresa por a choven Dusty Fargo, qui ye enamorada de Tyrone. Sindembargo, iste s'ha enamorau d'Opal Lacey, aparentment chirmana d'un comerciant pero que en realidat fa parte d'a banda d'as concesions.

A cinta s'ambienta en a segunda metat d'o sieglo XIX en bel puesto indeterminau d'os Estaus Unius, y las suyas escenas se filmoron en Agua Dulce, Los Angeles, Thousand Oaks y atros puestos de California, amás d'en os Universal Studios en Universal City, tamién en California.

## Elenco

## Se veiga tamién
* Cine en 1952.
* Cintas de 1952.

## Referencias

## Vinclos externos
*  ''The Duel at Silver Creek'' en Internet Movie Database.
*  ''The Duel at Silver Creek'' en l**[[American Film Institute Catalog]]'' de l**American Film Institute*.
*  [https://www.tcm.com/tcmdb/title/73731/enwp *The Duel at Silver Creek*] en [[TCM Movie Database]].
*  [https://letterboxd.com/film/the-duel-at-silver-creek/ *The Duel at Silver Creek''] en Letterboxd.
Ilesia de Sant Lorient de Zaragoza

A **ilesia de Sant Lorient de Zaragoza** puet fer referencia a:

* la **[[ilesia de Sant Lorient Mártir de Zaragoza]]**, actual ilesia **parroquial** de Zaragoza.
* la **[[ilesia mudéchar de Sant Lorient de Zaragoza]]**, ilesia **desapareixida** de Zaragoza.
Ilesia de Sant Lorient Mártir de Garrapiniellos

A **ilesia de Sant Lorient Mártir de Garrapiniellos** ye una ilesia que se troba en o barrio rural de Garrapiniellos, Zaragoza (Comarca Central, Aragón). Perteneixe a l'arcipestrau de Casetas.

## Referencias

## Vinclos externos
*  Ficha en www.gcatholic.org
Risen (cinta de 2016)

:*Iste articlo ye sobre una cinta de cine de drama relichioso biblico coproducida por o cine estausunidense y lo cine espanyol estrenada en 2016; ta atros usos, se veiga *'Risen***.


***Risen*** (títol orichinal en [[Idioma anglés|anglés]], en [[Idioma aragonés|aragonés]] ***Resucitau***, estrenada en [[Aragón]] con o suyo títol traduciu enta lo [[Idioma castellano|castellano]] como ***Resucitado**') ye una cinta de cine de drama relichioso biblico coproducida por o cine estausunidense y lo cine espanyol estrenada l'anyo 2016, dirichida por Kevin Reynolds seguntes un guión adaptau por o mesmo Kevin Reynolds y Paul Aiello (basau en una historia d'iste zaguero), con una banda sonora orichinal de Roque Baños, una dirección de fotografía de Lorenzo Senatore y una producción cinematografica de Patrick Aiello, Mickey Liddell y Pete Shilaimon ta las productoras Columbia Pictures, LD Entertainment y Affirm Films. Conta con un elenco d'o cual en fan parte, entre d'atros, os actors Joseph Fiennes, Tom Felton, Peter Firth, Cliff Curtis, María Botto, Luis Callejo, Antonio Gil, Stephen Greif, Richard Atwill, Stewart Scudamore, Andy Gathergood, Stephen Hagan, Mish Boyko, Jan Cornet, Joe Manjón, Pepe Lorente, Stavros Demetraki, Selva Rasalingam, Manu Fullola, Mario Tardón, Paco Manzanedo, Karim Saleh, Victor Trapani, Frida Cauchi y Alberto Ayala.

Clavio ye un tribuno militar d'a Legio X ''Fretensis'' de l'Imperio Romano a qui li encomandan cosirar a crucifixión de Chesús de Nazaret y d'o suyo cadavre dimpués. Cuan o cuerpo desàpareixe, os soldaus dicen que l'han robau os seguidors de Chesús, y Poncio Pilato demana a Clavio que lo trobe ta evitar una sublevación en vespras d'a visita prevista de l'emperador Tiberio. Clavio y lo suyo aduyant Lucio prencipian a interrogar a toz os que puedan dar-lis bella noticia y mas que mas a ixos que afirman haber visto a Chesús dimpués d'a suya resurrección, como María Malena u Bertolomeu, y lo que va descubrindo bien luego incomoda mesmo a Pilato que a los responsables d'os chudieus. A la fin, un soldau li confiesa que cuan yera debant d'a tomba de Chesús, s'escaició una lumineta cegadora y la piedra que yera en cubrindo la tomba se desintegró. Clavio no el creye, pero bien luego él mesmo veye a Chesús, aparentment resucitau, con os suyos disciplos y albandona la busca, impedindo que dentren en l'edificio Lucio y los soldaus. Bien luego decide unir-se a los disciplos de Chesús. Pilato creye que l'ha traicionau, y comanda a Lucio ta que el persiga, a la vegada que Clavio colabora con os apóstols ta que puedan evitar estar capturaus por os soldaus.

A cinta s'ambienta en os anyos 30 en Cherusalem y las suyas escenas se filmoron en Malta y en Almería y Malaga (Andalucía) en Espanya.

Ye una cinta que ha recibiu bellas nominacions a bels premios, encara que no a garra premio d'os mas conoixius u destacaus d'o panorama cinematografico internacional.

## Elenco

## Se veiga tamién
* Cine en 2016.
* Cintas de 2016.

## Referencias

## Vinclos externos
*  ''Risen'' en Internet Movie Database.
*  ''Risen'' en Box Office Mojo.
*  https://www.rottentomatoes.com/m/risen''Risen'' en Rotten Tomatoes.
Manzanillo (Mexico)

**Manzanillo** ye una ciutat d'o estau de Colima, en Mexico, estando la mas poblada. A suya población yera de 159.853 habitants en 2020.

## Referencias